สวัสดีค่ะ ปกติประจำเดือนจะมา5วัน หลังประจำเดือนหมด1อาทิตย์ จะมีอาการปวดท้องน้อยบางเดือนปวดด้านซ้ายบางเดือนปวดด้านขวา จะมีเมือกสีน้ำตาลออกมาก่อน1วัน หลังจากนั้นจะเป็นเลือดสีน้ำตาลไหลออกมา3-4วันแต่มาไม่มากเหมือนประจำเดือนเป็นแบบนี้มา5-6เดือนแล้ว มีความผิดปกติอะไรรึป่าวค่ะ
สวัสดีค่ะ หลังจากที่มีประจำเดือนหมดไป 1 สัปดาห์ อาจอยู่ในช่วงระยะที่มีไข่ตก ซึ่งบางราย อาจมีอาการต่างๆ ได้ เช่น ปวดท้องน้อย โดยมักปวดสลับข้าง จากการที่ไข่ตกสลับข้างกัน และอาจมีอาการอื่นๆ ได้อีก เช่น เจ็บเต้านม คลื่นไส้ ไวต่อกลิ่นต่างๆ ตกขาวเป็นมูกใสมากขึ้น ความต้องการทางเพศมากขึ้น รวมถึงการมีเลือดออกจากช่องคลอดด้วย แต่เลือดที่ออก มักเป็นอยู่เพียงแค่ 1 วันดังนั้น หากมีเลือดออกมา 3-4 วัน อาจไม่ใช่เลือดออกช่วงไข่ตกได้ แต่อาจเกิดจากสาเหตุอื่นๆ เช่น- การผลิตฮอร์โมนของรังไข่ผิดปกติ แต่ไม่น่าทำให้มีอาการปวดท้องน้อย- มีมดลูกอักเสบ แต่มักมีตกขาวที่ผิดปกติร่วม- มีเนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ- ผลข้างเคียงจากการใช้ยาฮอร์โมน เช่น ยาเม็ดคุมกำเนิด ยาสตรี สมุนไพรต่างๆ เป็นต้นดังนั้น หากยังคงมีเลือดออกหลังจากที่ประจำเดือนหมดไปแล้วอีก โดยออกนานหลายวัน แนะนำควรไปพบสูติ-นรีแพทย์เพื่อตรวจหาสาเหตุค่ะ